ষ্টার্নবের্গার জে (হ্রদ)

ষ্টার্নবের্গার জে (জার্মান: Starnberger See, জার্মান উচ্চারণ)— ১৯৬২ সাল পর্যন্ত একে ভ্যুর্ম‌জে (ভ্যুর্ম হ্রদ; জার্মান Würmsee) নামেও ডাকা হতো ৷ আয়তনের দিক থেকে জার্মানির পঞ্চম বৃহত্তম হ্রদ ৷ অধিকতর গড় গভীরতার কারণে এবং পানির পরিমাণের দিক থেকে কনস্ট্যান্স হ্রদের পর দ্বিতীয় বৃহত্তম মিঠাপানির হ্রদএটি ৷ মিউনিখের দক্ষিণপশ্চিমে ষ্টার্নবের্গ জেলায় অবস্থিত। এটি ব্যাভারিয়া রাজ্যের অংশ এবং প্রশাসনিকভাবে ব্যাভারিয় প্রশাসনের রাষ্ট্র মালিকানাধীন স্থান, উদ্যান ও হ্রদ কর্তৃক নিয়ন্ত্রিত। ষ্টার্নবের্গার জে হ্রদ মিউনিখের দক্ষিণ-পশ্চিমে ২৫ কিলোমিটার (১৬ মা)দক্ষিণ বায়রিয়ায় অবস্থিত ৷ ১৯৭৬ সাল থেকে শহরের একটি জনপ্রিয় বিনোদনের স্থান এটি। হ্রদটি আন্তর্জাতিক গুরুত্বপূর্ণ জলাভূমিগুলির মধ্যে একটি যেটি রামসার কনভেনশন দ্বারা সুরক্ষিত। ১৮৮৬ সালে ব্যাভারিয়ার রাজা দ্বিতীয় লুদভিগের লাশ এই হ্রদে পাওয়া গিয়েছিল বলে বার্গ‌ শহরটি বিখ্যাত। ভিটেলবাখ রাজ পরিবারের সাথে সম্পৃক্ততার কারণে এটি ফুর্স‌টেনসি (যুবরাজের হ্রদ) নামেও পরিচিত। টি এস এলিয়টের লেখা দ্য ওয়েস্ট ল্যান্ড কবিতায় এই হ্রদের উল্লেখ রয়েছে। হ্রদটি জিহ্বা অববাহিকা বা গ্লাসিয়াল শূন্যগর্ভ থেকে আল্পস পর্বতমালার বরফ যুগের হিমবাহ থেকে তৈরি হয়েছে। এটি উত্তর থেকে দক্ষিণে ২১ কিমি (১৩ মা) বিস্তৃত এবং পূর্ব থেকে পশ্চিমে ৩–৫ কিমি (১.৯–৩.১ মা) প্রশস্ত। এতে রোসেনিনসেল নামে একটি ক্ষুদ্র দ্বীপ রয়েছে। ওর্ম‌ নদী এখান থেকে নির্গত হয়। একারণে ১৯৬২ সাল পর্যন্ত হ্রদটি ভ্যুর্ম‌জে (Würmsee) নামে পরিচিত ছিল। হ্রদের মূল জলপ্রবাহ ষ্টার্নবাখ বা অস্টারজে-আখ নদী থেকে আগত, যা ক্ষুদ্র হ্রদ অস্টারজেএন শৃঙ্খলের মধ্য দিয়ে দক্ষিণ দিকে প্রবাহিত। ১৯৬০-এর দশকে স্থাপিত চক্রাকার পানি নিষ্কাশন ব্যবস্থার কারণে হ্রদের পানির গুণগত মান অত্যন্ত উন্নত। এই নিষ্কাশন ব্যবস্থার মাধ্যমে দূষিত পানিকে শোধনাগারে পাঠানো হয়। হ্রদে খ্রিষ্টপূর্ব ৮ম বা ৯ম শতাব্দীতে ব্রোঞ্জের তৈরি মাছ ধরার বড়শি ও ডুগট নৌকা পাওয়া গেছে। এখনও এখানে পারিবারিক সূত্রে মৎস্যজীবী কিছু পরিবার রয়েছে। প্রায় ৪৯ কিলোমিটার (৩০ মা) দীর্ঘ পথ দিয়ে পর্বত আরোহী ও সাইকেল চালকরা হ্রদের চারপাশ ঘুরে আসতে পারে। হ্রদের অনেকাংশ ব্যক্তিগত সম্পত্তি হওয়ায় হ্রদের সর্বত্র গমন সম্ভব হয় না। ১৮৫১ সাল থেকে এখানে যাত্রীবাহী ফেরি এবং জাহাজ চলাচল করছে। বর্তমানে আধুনিক ডিজেল ইঞ্জিনের জাহাজ দ্বারা এই সেবা প্রদান করা হয়। বায়েরিশে সিনসিফাহর্ট‌ কোম্পানি এটি পরিচালনা করে। প্রচীনকালে বিভিন্ন উল্লেখে এটি উইরমসিও (Uuirmseo) নামে পরিচিত ছিল। ৮১৮-এর এক নথিতে হোলঝাউসেনের কথা উল্লেখ রয়েছে, যা বর্তমানে মুনসিংয় পৌরসভার অংশ। পরবর্তীতে এটি উইর্ম‌সি (Wirmsee) নামে পরিচিত পায়, যা ইতোমধ্যে রোমান সম্রাট লুই ব্যাভারিয়ানের (১৩১৪–১৩৪৭) রাজত্বের সময় নথিভুক্ত। এই নামটি উইর্ম‌ (Wirm) থেকে উদ্ভূত হয়েছে, বর্তমানে যা ওর্ম (Würm) নামে পরিচিত। এটি একমাত্র নদী যা ষ্টার্নবের্গার জে হ্রদ থেকে প্রবাহিত হয়। ঊনবিংশ শতাব্দীতে, যা Würm এবং Würmsee বানানে পরিবর্তিত হয়। ১৯শ শতাব্দীর শেষের দিকে, মিউনিখ ও ষ্টার্নবের্গের মধ্যে স্থাপিত রেলপথের কারণ হ্রদটি ভ্রমণের জন্য সহজগম্য হয়ে ওঠে। ট্রেনগুলি মিউনিখ সেন্ট্রাল স্টেশনের (Starnberger Flügelbahnhof) একটি উইং থেকে ছাড়তো যা 'ষ্টার্নবের্গের শাখা স্টেশন' নামে পরিচিত ছিল। ধীরে ধীরে এটি ষ্টার্নবের্গার জে নামে পরিচিত হয়ে উঠে এবং ১৯৬২ সালে দাপ্তরিকভাবে এই নাম স্বীকৃতি পায়। উত্তর থেকে ঘড়ির কাটার দিকে নিম্নোক্ত বসতিগুলি হ্রদের ধারে অবস্থিত: ষ্টার্নবের্গ (উত্তর, ষ্টার্নবের্গ জেলা) বের্গ‌ (উত্তরপূর্ব, ষ্টার্নবের্গ জেলা) ম্যুনজিং (দক্ষিণ-পূর্ব, বাড ট্যোলৎস-ভোলফরাটহাউজেন জেলা) জেস-হাউপ্ট (দক্ষিণ, ভাইলহাইম-শোনগাউ জেলা) বের্নরিড (দক্ষিণ-পশ্চিম, ভাইলহাইম-শোনগাউ জেলা) টুৎসিং (পশ্চিম, ষ্টার্নবের্গ জেলা) ফেল্ড-আফিং (উত্তরপশ্চিম, ষ্টার্নবের্গ জেলা) প্যোকিং (উত্তরপশ্চিম, ষ্টার্নবের্গ জেলা) পোসেনহফেনের দক্ষিণে ও হ্রদের পশ্চিমে গোলাপ দ্বীপ অবস্থিত। এখানে দ্বিতীয় লুডভিগের রাজকীয় ভিলা ছিল। "Starnberger See"। রামসার স্থানের তথ্য পরিষেবা (ইংরেজি ভাষায়)। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৮।  Bayregio। "The lake Starnberger See"। BAYregio-Starnberger-See.de। ১০ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১১।  "Lake Starnberg"। Bayerische Seenschifffahrt GmbH। ২০১৮-১২-২৪ তারিখে মূল থেকে আর্কাইভ করা। সংগ্রহের তারিখ ২০১৮-১২-২৪।  "Geschichtliche Hintergründe" [Historical Background] (German ভাষায়)। Bayerische Seenschifffahrt। ২০১১-১২-১০ তারিখে মূল থেকে আর্কাইভ করা। সংগ্রহের তারিখ ২০১১-০৭-১১। উদ্ধৃতি শৈলী রক্ষণাবেক্ষণ: অচেনা ভাষা (link) Würmsee, in: Arbeitskreis für Ortsgeschichteforschung der Würmregion, Materialien zur Ortsgeschichtsforschung in der Würmregion, Gauting 2001, p. 245. "Ludwig Heft 3, [1330 - 1341 Februar 5]1 : Ks. Ludwig überträgt (als Seelgerät)2 dem Benedi..." (জার্মান ভাষায়)। Regesta Imperii। ২ মে ২০১৯ তারিখে মূল থেকে আর্কাইভ করা। সংগ্রহের তারিখ ২ মে ২০১৯।  Martinus Fesq-Martin, Amei Lang and Michael Peters (Eds.). Der Starnberger See—Natur und Vorgeschichte einer bayerischen Landschaft. Munich, 2008. আইএসবিএন ৯৭৮-৩-৮৯৯৩৭-০৯০-৪ (জার্মান) A. Link. Der Starnberger See und seine Umgebung vom Würmtal bis zum Alpenrand. Gauting-Buchendorf, 1982. আইএসবিএন ৩-৯২৩৬৫৭-০৬-৪ (জার্মান) Susanne Westendorf. Das Starnberger-SeeBuch—eine Tour um den See, kleiner Führer. Munich, 1995. আইএসবিএন ৩-০০-০০০২৩২-৪ (জার্মান) Lorenz von Westenrieder. Beschreibung des Wurm- oder Starenbergersees und der umherliegenden Schlösser, samt einer Landkarte. 1783, repr. Dachau: Bayerland, 2006. আইএসবিএন ৩-৮৯২৫১-৩৬৭-৮ (জার্মান) Oskar Weber and Josef Wahl. Am Starnberger See und die Würm entlang. Dachau, 1995. আইএসবিএন ৩-৮৯২৫১-২০২-৭ (জার্মান) উইকিমিডিয়া কমন্সে ষ্টার্নবের্গার জে (হ্রদ) সংক্রান্ত মিডিয়া রয়েছে। নিক্সড্রিফ, বি.; ও অন্যান্য (২০০৪), "Starnberger See", Dokumentation von Zustand und Entwicklung der wichtigsten Seen Deutschlands (জার্মান ভাষায়), বার্লিন: Umweltbundesamt, পৃষ্ঠা 75 উদ্ধৃতি টেমপ্লেট ইংরেজি প্যারামিটার ব্যবহার করেছে (link)